~ બનેલ તુક્કલની આબેહુબ છબી સદાયે જીવંત બનીને આજના દિવસની યાદ અપાવતી રહે તે હેતુથી અમે તેને મોબાઇલ કેમેરાથી ક્લિક કરી લીધી હતી. જે આજે અહી આપ સૌ સમક્ષ આ કથાની વચ્ચે શોભામાં વધારો કરી રહી છે! આ પછી તો તેને બનાવટની પ્રક્રિયાથી લઇને કલ્પનાના વાદળોમાંથી બહાર કાઢીને સાક્ષાત આકાશમાં તરતી મુકવા સુધીની ઘટનાઓ આકાર લે છે. પરંતુ એવું જણાય છે કે તેનું સંપુર્ણ રસપાન કરાવવા માટે આ કથાને ત્રણ-ચાર અધ્યાય સુધી લંબાવવી પડે એમ છે. (મનની સભામાં લંબાઇ વિશે વિરોધ અને સમર્થનના દાવાઓ થાય છે. નિર્ણય લેવાય છે.) ઓકે. તો હવે કથાના લંબાણ અને વાચકગણની સુવિધાને ધ્યાનમાં લેતા હવે સીધા કથાસાર તરફ જ આગળ વધીએ. (ઉપર જોયું ત્યારે ખબર પડી કે આજે તો ઘણું લખાઇ ગયું છે!)